走馬川行奉送出師西征
作者：岑參

paragraphs: 君不見走馬川行雪海邊，平沙莽莽黃入天。
輪臺九月風夜吼，一川碎石大如斗，隨風滿地石亂走。
匈奴草黃馬正肥，金山西見煙塵飛。
漢家大將西出師，將軍金甲夜不脫。
半夜軍行戈相撥，風頭如刀面如割。
馬毛帶雪汗氣蒸，五花連錢旋作冰。
幕中草檄硯水凝，虜騎聞之應膽懾。
料知短兵不敢接，車師西門佇獻捷。

标签：唐诗三百首
写马
写风
送别
初中古诗
七言古诗
九年级下册(课外)
风
边塞
赞美
马
将士